ŠIAULIŲ MIESTO SAVIVALDYBĖS TARYBA

SPRENDIMAS

DĖL PRITARIMO KETINIMŲ PROTOKOLUI

2014 m. rugsėjo 25 d. Nr. T-267

Šiauliai

Vadovaudamasi Lietuvos Respublikos vietos savivaldos įstatymo 16 straipsnio 4 punktu ir 20 straipsnio 2 dalies 12 punktu, Lietuvos Respublikos Vyriausybės 2005 m. rugpjūčio 25 d. nutarimu Nr. 924 „Dėl Žemės paėmimo visuomenės poreikiams taisyklių ir Žemės paėmimo visuomenės poreikiams projektų rengimo ir įgyvendinimo taisyklių patvirtinimo“, įgyvendindama Šiaulių miesto bendrąjį planą, patvirtintą Šiaulių miesto savivaldybės tarybos 2009 m. sausio 29 d. sprendimu Nr. T-1 „Dėl Šiaulių miesto bendrojo plano patvirtinimo“, Šiaulių miesto savivaldybės tarybos 2006 m. rugsėjo 28 d. sprendimą Nr. T-313 „Dėl Šiaulių miesto 2007–2016 metų strateginio plėtros plano patvirtinimo“ ir atsižvelgdama į Kelio nuo industrinio parko teritorijos iki A9 Panevėžio–Šiaulių (Kairių aplinkkelio) specialųjį planą, patvirtintą Šiaulių rajono savivaldybės tarybos 2006 m. gegužės 18 d. sprendimu Nr. T-124 „Dėl Kelio nuo industrinio parko teritorijos iki A9 Panevėžio–Šiaulių (Kairių aplinkkelio) specialiojo plano patvirtinimo“, Šiaulių miesto savivaldybės taryba n u s p r e n d ž i a:

1. Pritarti, kad būtų pasirašytas Ketinimų protokolas dėl Lietuvos magistralinio kelio A9 Panevėžys–Šiauliai jungties su Šiaulių pramoninio parko teritorija (toliau – Ketinimų protokolas) tarp Šiaulių miesto savivaldybės ir Šiaulių rajono savivaldybės (pridedama).

2. Įgalioti Šiaulių miesto savivaldybės merą pasirašyti Ketinimų protokolą.

3. Sutikti prisidėti Šiaulių miesto savivaldybės biudžeto lėšomis Šiaulių rajono savivaldybei rengiant dokumentaciją ir planus dėl valstybinio fondo ir privačių žemių, pakliūvančių į Lietuvos magistralinio kelio A9 Panevėžys–Šiauliai jungties su Šiaulių pramoninio parko teritorija juostą, išpirkimo ir paėmimo visuomenės poreikiams, Šiaulių rajono savivaldybės teritorijoje atliekant Lietuvos Respublikos žemės įstatymo 46 straipsnyje numatytą sąnaudų ir naudos analizę, reikalingą jungties, einančios per Šiaulių rajono teritoriją iki Šiaulių miesto teritorijos ribos – P. Motiekaičio g., su Šiaulių pramoninio parko teritorija techniniam projektui rengti.

4. Įpareigoti Šiaulių miesto savivaldybės administraciją:

4.1. pradėti rengti P. Motiekaičio g. tęsinio iki Šiaulių miesto ribos specialųjį planą;

4.2. 2015 metų Šiaulių miesto savivaldybės biudžete numatyti lėšų, reikalingų Ketinimų protokolo įsipareigojimams įgyvendinti;

4.3. užtikrinti Ketinimų protokole numatytų Šiaulių miesto savivaldybės įsipareigojimų įgyvendinimą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras	Justinas Sartauskas

PATVIRTINTA

Šiaulių miesto savivaldybės tarybos

2014 m. rugsėjo 25 d. sprendimu Nr. T-267

ŠIAULIŲ MIESTO SAVIVALDYBĖ

ŠIAULIŲ RAJONO SAVIVALDYBĖ

KETINIMŲ PROTOKOLAS

DĖL LIETUVOS MAGISTRALINIO KELIO A9 PANEVĖŽYS–ŠIAULIAI

JUNGTIES SU ŠIAULIŲ PRAMONINIO PARKO TERITORIJA

2014 m. d.

Šiauliai

Šiaulių miesto savivaldybė, atstovaujama Šiaulių miesto savivaldybės mero Justino Sartausko, ir Šiaulių rajono savivaldybė, atstovaujama Šiaulių rajono savivaldybės mero Algimanto Gaubo, konstatuodamos Šiaulių miesto ir Šiaulių rajono savivaldybių siekį pagerinti patekimą į Šiaulių miesto pramoninio parko teritoriją, susitaria imtis žemiau išvardytų veiksmų:

1. Šiaulių rajono savivaldybė pagal Kelio nuo industrinio parko teritorijos iki A9 Panevėžio–Šiaulių (Kairių aplinkkelio) specialųjį planą, patvirtiną Šiaulių rajono savivaldybės tarybos 2006 m. gegužės 18 d. sprendimu Nr. T-124 „Dėl Kelio nuo industrinio parko teritorijos iki A9 Panevėžio–Šiaulių (Kairių aplinkkelio) specialiojo plano patvirtinimo“, parengia dokumentaciją ir planus dėl valstybinio fondo ir privačių žemių, pakliūvančių į kelio juostą, išpirkimo ir paėmimo visuomenės poreikiams, Šiaulių rajono savivaldybės teritorijoje atlikdama Lietuvos Respublikos žemės įstatymo 46 straipsnyje numatytą sąnaudų ir naudos analizę, reikalingą Lietuvos magistralinio kelio A9 Panevėžys–Šiauliai jungties, einančios per Šiaulių rajono teritoriją iki Šiaulių miesto teritorijos ribos – P. Motiekaičio g., su Šiaulių industrinio parko teritorija techniniam projektui rengti.

2. Šiaulių miesto savivaldybė parengia P. Motiekaičio g. tęsinio iki Šiaulių miesto ribos specialųjį planą, dokumentaciją ir planus dėl valstybinio fondo ir privačių žemių, pakliūvančių į kelio juostą, išpirkimo ir paėmimo visuomenės poreikiams, Šiaulių miesto teritorijoje atlikdama Lietuvos Respublikos žemės įstatymo 46 straipsnyje numatytą sąnaudų ir naudos analizę.

3. Šiaulių miesto savivaldybė ir Šiaulių rajono savivaldybė įsipareigoja:

3.1. išlaidas, susijusias su šio Ketinimų protokolo 1 ir 2 punktuose numatytų veiksmų atlikimu apmokėti taip:

3.1.1. išlaidas, susijusias su Šiaulių miesto savivaldybės teritorijos dokumentacijos parengimu, 100 proc. apmoka Šiaulių miesto savivaldybė;

3.1.2. išlaidas, susijusias su Šiaulių rajono savivaldybės teritorijos dokumentacijos parengimu, 50 proc. apmoka Šiaulių miesto savivaldybė ir 50 proc. – Šiaulių rajono savivaldybė;

3.2. siekti, kad Šiaulių miesto savivaldybės taryba ir Šiaulių rajono savivaldybės taryba priimtų sprendimus, reikalingus šiam Ketinimų protokolui įgyvendinti.

Šiaulių miesto savivaldybės meras	Šiaulių rajono savivaldybės meras

Justinas Sartauskas	Algimantas Gaubas

_____________________ A. V.	_____________________ A. V.